Slovenský zväz vodného motorizmu, Trnavská cesta 29, Bratislava 832 84

## Zápisnica č.2 /2017 zo zasadnutia VV SZVM dňa 21.02.2017

***Prítomní: Vladimír Slaný, Rasťo Čulík, Juraj Kubíček, Marian Majerčík, Michal Jankovič, Ingrid Bošková, Andrea Polková, Peter Bartoš, Jaro Baláž st ,Juraj Kubíček, Mário Lámy,***

***Ospravedlnení:***  Marián Jung

1. Predseda szvm informoval VV SZVM, že tak ako bolo schválené SZVM používa už transparentný účet vedený Slov.sporitelni a všetky pohyby a finančné operácie si môžu členovia a kluby pozrieť prostredníctvom internetu t.j. zadaní mena /názvu/ nášho OZ a objaví sa celý účet, kde sú uvedené jednotlivé transakcie.
2. Predseda SZVM ďalej uviedol, že na druhom účte v Slov.sporitelni je suma 4,530,12.-eur a z účtu sa nerobili žiadne úhrady, len boli stiahnuté poplatky za vedenie účtu.
3. Predseda szvm informoval, že k termínu 20.02.2016 bol zrušený účet vo VÚB banke. Nakoľko k termínu 31.12.2016 bola na účte vyčerpaná celková suma dotácie, doplatok za vedenie účtu a jeho zrušenie k uvedenému termínu bol vo výške 17.-eur t.j. vedenie účtu s poplatkami do 20.02.2017
4. Predseda SZVM informoval, že Min.školstva zverejnilo zmluvu o poskytnutí dotácie uznanému športu na stránke minedu spolu aj s finančnou čiastkou príjmateľa dotácie pre SZVM na rok 2017. Taktiež Min.školstva zaslo druhú zmluvu o poskytnutí príspevku športovcom top tímu zo štátneho rozpočtu, ktorým je športovec Marián Jung a suma vo výške 10 000.-eur. Ku každej zmluve je samostatná príloha a vymedzené oprávnené náklady použitia príspevku. Hospodár p. Kubíček spoločne s Marianom Jungom sa dňa 15.02.2017 zúčastnili školenia k aplikácii použitia tejto dotácie.
5. SZVM má účel príspevku použitia nasledovný : šport a mládež : 3 465.-, rozvoj talentovaných športovcov 4 620.-eur, športová reprezentácia 5 775.-eur, výdavky na správu a prevádzku 3 465.-eur. Min.školstva bude priebežne dotáciu zasielať príjmateľovi a to štvrťročne po 25%.
6. Predseda szvm informoval, že k termínu 20.02.2016 bol zrušený účet vo VÚB banke.
7. Predseda SZVM informoval , že dňa 22.02.2017 z poverenia VV sa spoločne s členkou RK Andreou Polkovou zúčastnia pracovného stretnutia k aplikácii §-u19 až §-u23 zák. č.440/2015 o športe. Tak ako bolo avizované a od klubov zaslané pripomienky k návrhu úprav stanov, ktoré boli zaslané v pracovnej podobe hlavnému kontrolórovi športu uvedeného dňa na stretnutí hlavný kontrolór nám odsúhlasí nové znenie stanov, alebo nám ešte doplní niektoré znenia. O výsledku zo stretnutia budeme kluby informovať a následne budeme zvolávať k úprave stanov mimoriadnu konferenciu.
8. Predseda SZVM informoval VV, že sme obdržali z UIM pravidlá na rok 2017, ktoré budú následne rozdané pretekárom.
9. VV zaujal stanovisko k predloženým technickým predpisom sekcie Formula Future na rok 2017. Prijal smernicu FF podľa ktorej budú preteky v sezóne 2017 prebiehať.
10. Predseda szvm podal informáciu o emailovom a aj tlačenom zaslaní ročného vyučtovania dotácie za rok 2016 na Min.školstva. V zmysle zmluvy o vyučtovaní bol termínu do 15.02.2017. SZVM podala vyučtovanie radšej skôr a to už 14.02.2017. V súčasnej dobe sa ešte spracováva daňové priznanie za rok 2016 ktoré bude zaslané na Min.školstva a DÚ.
11. Nemeckému klub ADAC v rámci kalendára pretekov F4 bude zaslané vyjadrenie SZVM, že v sezóne 2017 v seriáli ADAC pretekov F4 bude zapísaný pretekár AŠK Inter Vlado Slaný ml. Následne bude potrebné uhradiť poplatok.
12. VV SZVM upzorňuje všetky kluby, že je potrebné uhradiť členské poplatky SZVM na rok 2017. Na základe podnetov od klubov sa členské a za licencie poplatky nezmenili a ostávajú aj v roku 2017 platné staré poplatky, ktoré treba uhradiť. **IBAN : SK11 0900 0000 0000 1148 3247**
13. Predseda informoval VV SZVM o pracovnom stretnutí s prezidentom SOV p. Antonom Siekelom. Na stretnutí, ktoré bolo iniciované predsedom SZVM sa rozoberala pomoc SOV ohľadne pretekov MS detí a mládeže Formula Future 2017 ktoré sa budú konať v Maďarsku. Predseda SZVM požiadal SOV, aby pretekári Slovenska na MS FF 2017 v Maďarsku mohli ísť pod záštitou SOV. Zo strany SOV bola prisľúbená jednoznačná podpora. Nebude sa jednať o finančnú podporu, ale o celé materiálno technické a reklamné zabezpečenie účasti. Touto problematikou sa bude zaoberať SOV na jeho najbližšom zasadaní a ako osoba za SOV je poverený člen SOV pre deti a mládež Daniel Liška. V druhej časti stretnutia požiadal predseda SZVM ešte o podporu SOV k už dávnej téme a to je tréningové plochy pre pretekárov SZVM. Aj k tejto otázke prezident SOV prisľúbil aktívnu pomoc.
14. Na základe žiadosti TJ Star Štúrovo SZVM opätovne požiadalo UIM o organizáciu pretekov MS a ME v kategórii O 350 a O 500 v roku 2017. O výsledku nás UIM ešte neinformovalo.
15. Predseda szvm informoval VV, že na stránke minedu bolo zverejnené oznámenie o možnosti podať projekt o dotáciu v oblasti športu. Bolo zverejnených päť okruhov na podanie projektov. Termín podania žiadostí je do 15.03.2017. Vzhľadom k tomu predseda spoločne s M.Jungom spracovali potrebné žiadosti a potvrdenia, ktoré podali na príslušné orgány. Po ich obdržaní sa následne spracuje projekt so žiadosťou o dotáciu.
16. Predseda komisie rýchlostných pretekárov Peter Bartoš uviedol, že sekcia na základe rozhovorov s predsedom klubu VOMO Komárno J.Szabom predpokladá konanie pretekov v Komárne a to v termíne na začiatku augusta, alebo na konci augusta 2017. Uvedený termín bol konzultovaný aj s klubom Kormorán Komárno, ktorý prisľúbili účasť na pretekoch.